**Kære elevkoordinator/oplæringsvejleder**

Du har netop modtaget en SSH-elev, som kommer fra skoleperiode 1a, som varer 4 uger.

Eleven har fået en opgave med i oplæring 1a, hvor eleven skal indsamle de generelle oplysninger på en beboer. Oplysningerne skal bruges på skoleperiode 1b i på-bygningsfaget ’Demens’. I dette fag skal eleverne lære om vigtigheden af at kende borgerens livshistorie i mødet og samarbejdet med en borger, som har demens og dennes pårørende.

Skabelonen som eleven skal skrive i, har overskrifter som er identiske med overskrifterne i de generelle oplysninger i fællessprog III, dette for at eleven oplever transfer (sammenhæng) mellem skole og praksis.

Din opgave som elevkoordinator/vejleder er at:

* Hjælpe eleven med at finde en beboer, som kan kommunikere med eleven omkring de generelle oplysninger. Du kan se spørgerammen i bilaget til opgaven med eksempler fra fællessprog III.
* Tale med eleven om at borgeren i opgaven skal gøres anonym, dels på grund af tavshedspligt, men også på grund af databeskyttelsesforordningen. Tale med eleven om vigtigheden af, at notere hvor oplysningerne kommer fra (borgeren, pårørende, personale etc.). Støtte eleven i at opgaven er klar, til eleven kommer på skoleperiode 1b.

Skulle der være spørgsmål til opgaven, er du velkommen til at kontakte:

Kathrine Buchwald Nielsen

Pædagogisk koordinator

kbn@sosuesbjerg.dk